અમારા સહયોગી ટાઈમ્સ આેફ ઈન્ડિયાને નજીકના સૂત્રએ જણાવ્યું કે, અમદાવાદમાં નર્મદા અને કડાણા ડેમ સહિત અન્ય માધ્યમોથીદ દરરોજ 1420 મિલિયન લીટર (એમએલડી) પાણી પુરું પાડવામાં આવે છે, જે ઘટાડીને 200 એમએલડી કરી દેવામાં આવશે. આ સિવાય રાજકોટ અને વડોદરામાં પણ સપ્લાય ઘટાડીને 50 એમએલડી કરી દેવામાં આવશે. દક્ષિણ ગુજરાતમાં ગયા વર્ષની સરખામણીમાં 27 ટકા પાણી આેછું હોવાને કારણે સુરતમાં પણ કાપ મુકવામાં આવશે.